Prestet a zo bet din koufrig an tri film savet diwar choarioù Resident Evil. Gwelet em boa ar film kentañ un toullad bloavezhioù zo (me lârfe ur 7 bennak, setu nem boa ket soñj eus kalz tra) hag ur soñj mat awalch em boa anezhañ evit e sellet en-dro.  Da gentañ tout : ne choarian ket da choarioù Resident Evil. Non ket ur mailh war ar choarioù survival-horror (armoù ha zombied, kea!) hag anzav a ran em bez un tammig aon rak aergelch seurt choarioù. Met laouen e vezan ordin o sellet deus unan bennak o choari. Setu, anavezout a ran trawalch ar rummad evit gouzout anvioù tudennoù zo hag all.